**Obrazloženje skraćenog roka javnog savjetovanja sa zainteresiranom javnošću:**

Zakonom o pravu na pristup informacijama (Narodne novine, broj 25/13) je predviđeno da su sva tijela javne vlasti nadležna za izradu nacrta zakona i podzakonskih akata dužna objaviti na internetskoj stranici nacrt zakona i drugog propisa o kojem se provodi javno savjetovanje sa zainteresiranom javnošću, u pravilu u trajanju od 30 dana, uz objavu razloga za donošenje i ciljeva koji se žele postići savjetovanjem.

Grad Sveti Ivan Zelina je dana 08.05.2023. godine potpisao Ugovor o dodjeli bespovratnih sredstava za provedbu projekta “Strategija zelene urbane obnove Grada Svetog Ivana Zeline”, referentni broj: NPOO.C6.1.R5.01.0015., KLASA: 442-01/22-01/04, URBROJ: 238-30-02/28-23-8. Provedbom projekta izraditi će se strateška podloga koja se odnosi na ostvarenje ciljeva razvoja zelene infrastrukture uz integraciju na prirodi zasnovanih rješenja, unapređenje kružnog gospodarenja prostorom i zgradama kojima raspolaže, povećanje energetske učinkovitosti, prilagodbe klimatskim promjenama i jačanje otpornosti na rizike. Osnovni cilj projekta je stvoriti temelje razvoja održivog prostora Grada Svetog Ivana Zeline uz uvažavanje načela zelene urbane obnove. Razdoblje provedbe projekta je najduže do 31.10.2023. godine, što znači da u tom roku predmetna strategija mora biti u potpunosti završena te izglasana i donesena na sjednici Gradskog vijeća Grada Svetog Ivana Zeline.

Grad Sveti Ivan Zelina je odmah po potpisu Ugovora o dodjeli bespovratnih sredstava proveo nabavu za pružanje usluge izrade strategije zelene urbane obnove Grada Svetog Ivana Zeline te je dana 24.07.2023. godine sklopljen ugovor s izvođačem Geodesign j.d.o.o., KLASA: 406-02/23-01/23, URBROJ: 238-30-02/26-23-23.

S obzirom na prethodno navedeni krajnji rok (31.10.2023.) za provedbu EU projekta „Strategija zelene urbane obnove Grada Svetog Ivana Zeline”, referentni broj: NPOO.C6.1.R5.01.0015, Grad Sveti Ivan Zelina odlučio je provesti javno savjetovanje sa zainteresiranom javnošću u trajanju od 10 dana kako bi uspješno ispunio sve ugovorne obveze i kako bi predmetna strategija mogla na vrijeme biti donesena na sjednici Gradskog vijeća Grada Svetog Ivana Zeline, a što je preduvjet za uspješno pravdanje ugovorenih EU financijskih sredstava.